มูดี้ส์หั่นแนวโน้มเครดิตฮ่องกงเป็น “เชิงลบ” ชี้การประท้วงกระทบความเชื่อมั่น-สถานะการเงิน
มูดี้ส์หั่นแนวโน้มเครดิตฮ่องกงเป็น "เชิงลบ" ชี้การประท้วงกระทบความเชื่อมั่น-สถานะการเงิน
มูดี้ส์หั่นแนวโน้มเครดิตฮ่องกงเป็น "เชิงลบ" ชี้เหตุการณ์ประท้วงบั่นทอนความเชื่อมั่น-สถานะการเงิน
17 ก.ย. 2562

มูดี้ส์ อินเวสเตอร์ส เซอร์วิส ประกาศลดแนวโน้มความน่าเชื่อถือของฮ่องกงลงสู่ “เชิงลบ” จากเดิม “มีเสถียรภาพ” โดยระบุถึงความเสี่ยงที่มีต่อสถานะการเป็นศูนย์กลางการเงินแห่งเอเชียของฮ่องกง
โดย การปรับลดแนวโน้มความน่าเชื่อถือของฮ่องกงในครั้งนี้ สะท้อนให้เห็นถึงความเสี่ยงที่เพิ่มขึ้นว่า เหตุการณ์ประท้วงที่ยังคงยืดเยื้อในขณะนี้ กำลังบั่นทอนความแข็งแกร่งของฮ่องกงในฐานะศูนย์กลางการเงินแห่งเอเชีย พร้อมระบุว่า ประสิทธิผลทางด้านนโยบายและการกำกับดูแลของรัฐบาลฮ่องกงในขณะนี้ อยู่ในระดับต่ำกว่าที่มูดี้ส์ประเมินไว้ก่อนหน้านี้ และเมื่อพิจารณาจากปัจจัยพื้นฐานแล้ว การประท้วงได้บั่นทอนความน่าเชื่อถือของฮ่องกง ด้วยการลดความน่าดึงดูดทั้งในด้านการค้าและการเป็นศูนย์กลางทางการเงิน
อย่างไรก็ตาม มูดี้ส์ได้คงอันดับความน่าเชื่อถือระยะยาวของฮ่องกงเอาไว้ที่ระดับ Aa2 โดยระบุว่า “ฮ่องกงมีทุนสำรองด้านการคลังและมีมูลภัณฑ์กันชนในต่างประเทศที่แข็งแกร่ง” นอกจากนี้ รัฐบาลฮ่องกงยังมีหนี้สินเพียงเล็กน้อย อีกทั้งมีทุนสำรองเงินตราต่างประเทศเป็นจำนวนมาก
 
 